Babelscape/SREDFM huggingface dataset:
Οίκος των Μπελλονιδών

Ο Οίκος των Μπελλονιδών, καταλαν. Bellònides, ισπαν. Bellónidas είχε μέλη της κόμητες, που καταγόταν από τον Γότθο Μπέλλο κόμη τού Καρκασσόν, Ουρζέλ, Σερδάνια, Κονφλάν, Βαρκελώνης και πολλών άλλων κομητειών και μαρκιωνιών στην Καταλωνία και τη Σεπτιμανία.

Ο κόρη του Ερμεσένδε των Μπελλονιδών παντρεύτηκε τον Σούνιφρεδ Α΄ κόμη της Βαρκελώνης και είχε γιο τον Γουίλφρεδ Α΄, που από το 878 ήταν κόμητες της Βαρκελώνης. Ο Γουίλφρεδ Α΄ ο "δασύτριχος" έγινε γενάρχης τού Οίκου της Βαρκελώνης, τα μέλη τού οποίου από το 1164 έγιναν βασιλείς της Αραγωνίας ως τον Μαρτίνο, που απεβίωσε το 1410. 

Ο γιος τού Μπέλλο, ο Σούνιερ Α΄ και οι απόγονοί του κράτησαν τις κομητείες τού Εμπούριες και τού Ρουσσιγιόν.

Από τα πρώτα έτη τού 10ου αιώνα όλες οι ανατολικές κομητείες της μαρκιωνίας της Βαρκελώνης και οι κομητείες Κονφλάν, Καρκασσόν, Φουά και Ραθές της μαρκιωνίας της Γοτθίας, κυβερνήθηκαν από τους απογόνους τού Μπέλλο (των Οίκων των Μπελλονιδών και της Βαρκελώνης). Αυτό ευνόησε τη συγκυβέρνηση σε μερικές από αυτές· έγιναν αρκετές επιγαμίες και δημιουργήθηκε ένα δίκτυο αμοιβαίας υποστήριξης των μελών των Οίκων.
Ευθύμιος Τσιμικάλης

Ο Ευθύμιος Τσιμικάλης (1879–1943) ήταν Έλληνας αξιωματικός, που έφτασε έως το βαθμό του αντιστρατήγου. Ξεχώρισε ιδιαίτερα για το ρόλο του στον Α΄ Παγκόσμιο Πόλεμο και στα ελληνικά πολιτικά πράγματα του Μεσοπολέμου.
Ραϋμόνδος Βερεγγάριος Γ΄ της Βαρκελώνης

Ο Ραϋμόνδος Βερεγγάριος Γ΄ της Βαρκελώνης ή Ραϋμόνδος Βερεγγάριος ο Μέγας, (Ισπανικά : "Ramon Berenguer III el gran", 11 Νοεμβρίου 1082 - 23 Ιανουαρίου/19 Ιουλίου 1131) μέλος του Οίκου της Βαρκελώνης ήταν κόμης της Κόμης της Βαρκελώνης και της Ζιρόνας (1082 - 1131) σε συμβασιλεία με τον θείο του Βερεγγάριος Ραϋμόνδος τον Αδελφοκτόνο (1082 - 1097), κόμης της Οσόνας (1097 - 1107 και 1111 - 1131), Κόμης της Σερδάνια (1118 - 1131) και της Μπεσαλού (1111 - 1131) . Χάρη στα δικαιώματα της συζύγου του Ντούσε Α΄ της Προβηγκίας ο Ραϋμόνδος Βερεγγάριος Α΄ έγινε Κόμης της Προβηγκίας (1112 - 1131) που ανήκε στην Αγία Ρωμαϊκή Αυτοκρατορία σε συμβασιλεία με την σύζυγο του (1112 - 1117).
Μιρό Α΄ ο Πρεσβύτερος

Ο Μιρό Α΄ ο Πρεσβύτερος, (καταλαν. Miró el Vell ,απεβ. 896) από τον Οίκο της Βαρκελώνης ήταν κόμης του Κονφλάν (870-896) και της Ρουσσιγιόν (878-896).
Ραμόν Μερκαντέρ

O Χάιμε Ραμόν Μερκαντέρ ντελ Ρίο ("Jaime Ramón Mercader del Río", 7 Φεβρουαρίου 1913 - 18 Οκτωβρίου 1978), γνωστός ως Ραμόν Μερκαντέρ, ήταν Καταλανός κομμουνιστής και πράκτορας της NKVD, ο οποίος δολοφόνησε τον Ρώσο μπολσεβίκο επαναστάτη Λέον Τρότσκι στην Πόλη του Μεξικού τον Αύγουστο του 1940. Έμεινε 20 χρόνια στη φυλακή του Μεξικού για τη δολοφονία. Ο Ιωσήφ Στάλιν τον βράβευσε ερήμην με το Τάγμα του Λένιν. Επίσης, στον Μερκαντέρ απονεμήθηκε ο τίτλος του Ήρωα της Σοβιετικής Ένωσης μετά την απελευθέρωσή του, το 1961.
Αλ Κούα Αλ Τζαουίγια

Η Αλ Κούα Αλ Τζαουίγια (αραβικά: القوة الجوية) είναι αθλητικό σωματείο στη Βαγδάτη του Ιράκ. Χρώματα του συλλόγου είναι το κυανό και το λευκό. Δραστηριοποιείται στο άθλημα του ποδοσφαίρου. Η ομάδα διεξάγει τους εντός έδρας αγώνες της στο Στάδιο Αλ Κούα Αλ Τζαουίγια, χωρητικότητας 10.000 θεατών.
Γκρέτα Σκάκι

Η Γκρέτα Σκάκι (αγγλικά: Greta Scacchi) , 18 Φεβρουαρίου 1960, είναι ιταλίδα ηθοποιός. To 1996 κέρδισε ένα βραβείο Emmy για το ρόλο της αυτοκράτειρας Αλεξάνδρα Φεοντόροβνα της Ρωσίας στην τηλεοπτική ταινία, Ρασπούτιν:Ο Σκοτεινός υπηρέτης του πεπρωμένου.
Νταλίπ Καούρ Τιουάνα

Η Δρ. Νταλίπ Καούρ Τιουάνα (παντζάμπι: ਦਲੀਪ ਕੌਰ ਟਿਵਾਣਾ) είναι συγγραφέας σύντομων ιστοριών της σύγχρονης Παντζαμπικής λογοτεχνίας. Έχει κερδίσει βραβεία, τόσο σε περιφερειακό όσο και σε εθνικό επίπεδο, ενώ έργα της έχουν μεταφραστεί σε διάφορες γλώσσες. Υπήρξε καθηγήτρια της Παντζαμπικής Γλώσσας και Κοσμήτορας της Σχολής Γλωσσών στο Παντζαμπικό Πανεπιστήμιο της Πατιάλα.
Πανεπιστήμιο Αναπήρων Τζαγκαντγκούρου Ραμπαντρατσάρια

Το Πανεπιστήμιο Αναπήρων Τζαγκαντγκούρου Ραμπαντρατσάρια (σανσκριτικά: जगद्गुरुरामभद्राचार्यविकलाङ्गविश्वविद्यालयः, χίντι: जगद्गुरु रामभद्राचार्य विकलांग विश्वविद्यालय}}) είναι ιδιωτικό πανεπιστήμιο στο Τσιτρακούτ στο Ούταρ Πραντές της Ινδίας. Είναι το μόνο πανεπιστήμιο αποκλειστικά για άτομα με αναπηρία στην Ινδία και τον κόσμο.

Ιδρύθηκε στις 27 Σεπτεμβρίου του 2001 από τον Τζαγκαντγκούρου Ραμπαντρατσάρια και διοικείται από την Εμπιστοσύνη Τζαγκαντγκούρου Ραμπαντρατσάρια Βικλάνγκ Σικσάν Σανσθάν. Το πανεπιστήμιο δημιουργήθηκε από ένα διάταγμα της κυβέρνησης του Ούταρ Πραντές, το οποίο αργότερα πέρασε ως Πολιτειακός Νόμος 32 (2001) του Ούταρ Πραντές από τη νομοθετική συνέλευση του Ούταρ Πραντές. Η πράξη διορίζει τον Ραμπαντρατσάρια ως ισόβιο καγκελάριος.

Το πανεπιστήμιο προσφέρει προπτυχιακά, μεταπτυχιακά και διδακτορικά πτυχία σε συγκεντρώσεις, συμπεριλαμβανομένων των Σανσκριτικών, των Χίντι, των Αγγλικών, τη Κοινωνιολογία, τη Ψυχολογία, τις Καλές Τέχνες, την Ειδική Εκπαίδευση, την Εκπαίδευση, την Ιστορία, τον Πολιτισμό και την Αρχαιολογία, τους Ηλεκτρονικούς Υπολογιστές και τη Πληροφορική, την Επαγγελματική Εκπαίδευση, το Δίκαιο, την Οικονομία, τα Προσθετικά και τα Ορθοτικά. Σχεδιάζει να αρχίσει να προσφέρει μαθήματα στην Αγιουρβέδα και τιςΙατρικές Επιστήμες από το 2013. Οι εισαγωγές περιορίζονται στους τέσσερις τύπους σπουδαστών με αναπηρία: άτομα με προβλήματα όρασης, με προβλήματα ακοής, με κινητικά προβλήματα και νοητική βλάβη, όπως ορίζεται από την Πράξη Αναπηρίας (1995) από την Κυβέρνηση της Ινδίας. 354 φοιτητές με ειδικές ανάγκες έλαβαν πτυχία στη δεύτερη σύγκληση του πανεπιστημίου που πραγματοποιήθηκε τον Μάρτιο του 2010. Στην τρίτη σύγκληση πραγματοποιήθηκε τον Ιανουάριο του 2011, 388 φοιτητές έλαβαν πτυχία. Όλες οι εγκαταστάσεις, όπως οι αίθουσες διδασκαλίας, ο ξενώνας, το εργαστήριο και άλλα είναι προσιτά και προσαρμοσμένα για τα άτομα με αναπηρία. Το Διεθνές Ερευνητικό Κέντρο Ραμτσαριτμάνας βρίσκεται στο πανεπιστήμιο.

Η πλειοψηφία των φοιτητών είναι από το Ούταρ Πραντές, το Μπιχάρ και το Μάντια Πραντές. Ωστόσο, υπάρχουν και φοιτητές από το Ασσάμ, τη Μαχαράστρα, το Τσατίσγκαρ και το Ουταράχαντ.
Ολονχό

Το Ολονχό (, Σαχά: Олоҥхо, , ) είναι ηρωική επική ιστορία των Γιακούτιων και μια από τις παλαιότερες επικές τέχνες των Τουρκικών λαών. Ο όρος αναφέρεται σε όλη την επική παράδοση των Σαχά, καθώς και το κεντρικό τους έπος.

Το Ολονχό εξακολουθεί να εκτελείται στη Δημοκρατία των Σαχά. Οι ποιητικές ιστορίες εκτελούνται από έναν τραγουδιστή και αφηγητή σε δύο μέρη: ένα τραγουδιστικό μέρος στο στίχο εναλλάσσεται με ένα μέρος πεζογραφίας αποτελούμενη από ρετσιτατίβο. Εκτός από το να έχει καλές δεξιότητες ηθοποιίας και το τραγουδιού, ο αφηγητής θα πρέπει να είναι μάστερ στην ευγλωττία και τον ποιητικό αυτοσχεδιασμό. Το έπος αποτελείται από πολυάριθμους θρύλους για τους αρχαίους πολεμιστές, θεότητες, πνεύματα και ζώα, αλλά αναφέρεται και σε νεότερα γεγονότα, όπως η διάλυση της νομαδικής κοινωνίας. Τα Ολονχό κυμαίνονται από 10.000 έως 20.000 στίχους (ή περισσότερους) σε μήκος, και τραγουδιούνται έως και επτά νύχτες. Ο "Γρήγορος Νιουργκούν Μποοτούρ", το πιο γνωστό, αποτελείται από περισσότερους από 36.000 στίχους.

Δεδομένου ότι κάθε κοινότητα είχε το δικό της αφηγητή με πλούσιο ρεπερτόριο, κυκλοφορούν πολλές εκδόσεις του Ολονχό. Η παράδοση αναπτύχθηκε μέσα στο πλαίσιο της οικογένειας για ψυχαγωγία και ως μέσο εκπαίδευσης. Αντανακλώντας της γιακουτικές πεποιθήσεις μαρτυρά επίσης τον τρόπο ζωής ενός μικρού έθνους που αγωνίζεται για την επιβίωση σε περιόδους πολιτικής αναταραχής και κάτω από δύσκολες κλιματολογικές και γεωγραφικές συνθήκες.

Οι πολιτικές και τεχνολογικές αλλαγές του εικοστού αιώνα στη Ρωσία έχουν απειλήσει την ύπαρξη της επικής παράδοσης στην δημοκρατία του Σαχά. Παρόλο που έχει υπάρξει ένα αυξανόμενο ενδιαφέρον για Ολονχό από την περίοδο της Περεστρόικα, αυτή η παράδοση είναι υπό εξαφάνιση λόγω του πολύ μικρού αριθμού των επαγγελματιών στο κλάδου
Πάβελ Σουλγιαντζίγκα

Ο Πάβελ Βασίλιεβιτς Σουλγιαντζίγκα ("", γεννήθηκε στις 20 Φεβρουαρίου 1962, στο Ολόν της επαρχίας Ποζάρσκι στο Κράι Πριμόρσκι) είναι Ρώσος ακτιβιστής για τα δικαιώματα των αυτοχθόνων Ουντέγκε. Είναι μέλος Ομάδας Εργασίας του ΟΗΕ για τα ανθρώπινα δικαιώματα και τις υπερεθνικές εταιρείες και άλλες επιχειρήσεις. Έχει ως αποστολή τη διάδοση των Κατευθυντήριων Αρχών των Ηνωμένων Εθνών για τις Επιχειρήσεις και τα Ανθρώπινα Δικαιώματα και πρώην μέλος του Δημόσιου Επιμελητηρίου της Ρωσίας

Μέχρι το 2010, ήταν ο πρώτος αντιπρόεδρος της Ρωσικής Ένωσης των Αυτοχθόνων Λαών του Βορρά και μέλος του Μόνιμου Φόρουμ των Ηνωμένων Εθνών για τα Ζητήματα των Αυτοχθόνων

Η μητρική περιοχή του Σουλγιαντζίγκα είναι η κοιλάδα του ποταμού Μπίκιν, που βρίσκεται σε κοντινή απόσταση από το Φυσικό Καταφύγιο Σιχότε-Αλίν, το οποίο ανακηρύχθηκε Μνημείο Παγκόσμιας Κληρονομιάς το 2001. Η κοιλάδα Μπικίν καλύπτεται με πυκνό δάσος και αποτελεί ένα σημαντικό βιότοπο για την τίγρη Αμούρ. Κατά τη διάρκεια της δεκαετίας του 1980, ο Πάβελ Σουλγιαντζίγκα έζησε στο χωριό Κράσνι Γιαρ, όπου επέτυχε τη κινητοποίηση του πληθυσμού εναντίον της διοίκησης που προτιθόταν να χορηγήσει άδειες ξυλείας σε μια Σοβιετικοκορεατική κοινοπραξία ηγούμενη από τη Hyundai. Από τότε παρέμεινε ένας από τους πιο ένθερμους ακτιβιστές για τα δικαιώματα των αυτοχθόνων στη Ρωσική Ομοσπονδία.
Βιλφρέδος Α΄ της Βαρκελώνης

Ο Βιλφρέδος Α΄ της Βαρκελώνης ή Βιλφρέδος ο Δασύτριχος (Καταλανικά : "Guifre el Pilos", 840 - 11 Αυγούστου 897) ήταν Κόμης της Ουρζέλ, Κόμης της Σερδάνια (870 - 897), Κόμης της Βαρκελώνης, της Ζιρόνα και της Μπεζαλού (878 - 897) της Οσόνας (886 - 897) και του Κονφλάν (896-897) . Με τον θάνατο του ο γιος του Βιλφρέδος Β΄ της Βαρκελώνης κληρονόμησε τις Καταλανικές κομητείες. Ο Βιλφρέδος Α΄ εποίκισε μεγάλες εκτάσεις γύρω από την Μπικ, ίδρυσε τον Καθεδρικό Ναό του Μπικ και τον Καθεδρικό Ναό Σάντα Μαρία δε Ριπόλ που τάφηκε και ο ίδιος. Μετέτρεψε την Κομητεία της Βαρκελώνης σε κληρονομική για τον ίδιο και τους απογόνους του, μετά τον θάνατο του ο γιος του Βιλφρέδος Β΄ της Βαρκελώνης κληρονόμησε τα εδάφη του χωρίς συγκρούσεις ή εμφύλιο και τα κυβέρνησε την περίοδο 897 - 911 συνεχώς. 

Τον 9ο αιώνα δημιουργήθηκε μια μεγάλη σειρά από κρατικές οντότητες στην Ισπανική Μαρκιωνία, κυβερνήθηκαν ανεξάρτητα η κάθε μία από μία ισχυρή στρατιωτική ομάδα, το υπόβαθρο στην Καταλονία ήταν παρόμοιο με πολλές συνοριακές περιοχές στην Ευρώπη την ίδια εποχή. Η Δυναστεία των Καρολιδών κυβερνούσε μέχρι τότε παραδοσιακά την Κομητεία της Βαρκελώνης, διόριζε τους κυβερνήτες που η εξουσία τους δεν ήταν κληρονομική. Τον 9ο αιώνα με την εξασθένιση της δυναστείας των Καρολιδών εμφανίστηκαν ισχυροί άντρες όπως ο Σουνιφρέδος Α΄ της Βαρκελώνης και ο Βιλφρέδος που κυβέρνησαν για πολύ χρόνο ανεξάρτητα χωρίς να παίρνουν εντολές από τους Καρολίδες. Η πλήρης ανεξαρτησία του Οίκου της Βαρκελώνης από τους Καρολίδες ολοκληρώθηκε με τον Μπορέλ Β΄ της Βαρκελώνης (985).
Χένρι Σόμερσετ, 1ος δούκας του Μπωφόρ

Ο Χένρι Σόμερσετ, 1ος δούκας του Μπωφόρ (1629 – 21 Ιανουαρίου 1700) Άγγλος ευγενής, 1ος Δούκας του Μπωφόρ, μέλος της Βουλής των Κοινοτήτων την περίοδο 1654 - 1667 ήταν μεγαλύτερος γιος και διάδοχος του Έντουαρντ Σόμερσετ, 2ου μαρκησίου του Γούστερ και της πρώτης συζύγου του Ελισάβετ Ντόρμερ. Ο Χένρι διαδέχθηκε τον πατέρα του ως τρίτος μαρκήσιος του Γούστερ (1667) και έγινε "λόρδος του Έρμπερ" από το 1644 μέχρι τις 3 Απριλίου του 1667. Το δουκάτο του Μπωφόρ του το παραχώρησε ο Κάρολος Β΄ της Αγγλίας (1682).
Γκίνα Λίκενκεμπερ

Η Γκίνα Λίκενκεμπερ είναι Γερμανίδα αθλήτρια του στίβου. Συμμετέχει στα 100 και στα 200 μέτρα σπριντ.

Γεννήθηκε στις 21 Νοεμβρίου 1996 στο Χάμμ της Γερμανίας. Έχει κατακτήσει 1 ασημένιο και 3 χάλκινα μετάλλια σε Ευρωπαϊκά Πρωταθλήματα.
Νέα Ελληνική Ορμή

Η Νέα Ελληνική Ορμή (Ν.Ε.Ο.) είναι κεντροδεξιό ελληνικό πολιτικό κόμμα, που ιδρύθηκε το 2018. Ιδρυτής και πρόεδρος του κόμματος είναι η πρώην βουλευτής Κατερίνα Παπακώστα.
Ντάσο Τσέρινγκ Βανγκτσούκ

Ο Ντάσο Τσέρινγκ Βανγκτσούκ (Dasho Tshering Wangchuk) είναι δικαστικός από το Μπουτάν και ανώτατος σύμβουλος της μεταβατικής κυβέρνησης του Μπουτάν το 2018, έπειτα από τη διάλυση της τελευταίας, ενόψει των εκλογών για την ανάδειξη των μελών της Εθνοσυνέλευσης. Τον Νοέμβριο του 2014 διορίστηκε ως ανώτατος δικαστής του Μπουτάν, θέση στην οποία βρίσκεται ως σήμερα.
Νίνα Γιεφίμοβα

Η Νίνα Γιεφίμοβα (γύρω στο 1971 — 9 Μαΐου 1996, Ρωσία, Τσετσενίας, Γκρόζνι) ήταν δημοσιογράφος για την Βοζροζντένιε ("Αναγέννηση"), μια τοπική ρωσόφωνη εφημερίδα της Τσετσενικής πρωτεύουσας Γκρόζνι. Ήταν η 18η δημοσιογράφος που σκοτώθηκε στην Τσετσενία από τότε που οι μάχες κλιμακώθηκαν τον Δεκέμβριο του 1994.

Στις 9 Μαΐου του 1996, η Νίνα Γιεφίμοβα, 25 ετών, βρέθηκε νεκρή από πυροβολισμό στο πίσω μέρος του κεφαλιού. Η 73χρονη μητέρα της σκοτώθηκε, αφού και οι δύο είχαν απαχθεί από το διαμέρισμά τους στα περίχωρα του Γκρόζνι. Το πτώμα της βρέθηκε του την επομένη το πρωί στην επαρχία Λενίνσκι του Γκρόζνι, ενώ η μητέρα της είχε βρεθεί εκείνο το βράδυ σε ένα έρημο εργοστάσιο κονσερβοποιημένων τρόφιμων στο Γκρόζνι.

Δημοσιογράφοι στο Γκρόζνι και Μόσχα πιστεύουν ότι η δολοφονία της ήταν συνδεδεμένη με ιστορίες που είχε δημοσιεύσει σχετικά με την εγκληματικότητα στην Τσετσενία. Ένας τοπικός αξιωματούχος επιβολής του νόμου αρνήθηκε να δώσει στους δημοσιογράφους το όνομά του υποστήριξε ότι η δολοφονία διεπράχθη "για προσωπικούς λόγους." Η εφημερίδα της Γιεφίμοβα περιγράφεται με "σχετική αυτονομία" από το Ίδρυμα Άμυνας Γκλάσνοστ, ομάδα φύλαξης των μέσων στη Μόσχα. Εκείνη τη στιγμή, όλα τα μέσα μαζικής ενημέρωσης στην Τσετσενία ελέγχονταν από τη κυβέρνηση του Ντόκου Ζαβγκάγιεβ στη Μόσχα.
Εισόδια της Θεοτόκου

Αγιογραφία των Εισοδίων της Θεοτόκου από τον ομώνυμο ορθόδοξο ναό στα [[Σκόπια]]
Τα Εισόδια της Θεοτόκου στον Ναό, γνωστά στη Δύση ως Παρουσίαση της Παρθένου Μαρίας, είναι χριστιανική εορτή, η οποία εορτάζεται από όλα τα χριστιανικά δόγματα που αναγνωρίζουν αγίους στις 21 Νοεμβρίου. Ανήκει στις Θεομητορικές εορτές.

Το εορταζόμενο γεγονός δεν αναφέρεται στην κανονική Αγία Γραφή. Η πρώτη γνωστή αναφορά σε αυτό βρίσκεται στο "Πρωτοευαγγέλιο του Ιακώβου", ένα απόκρυφο κείμενο του τέλους του Β΄ αιώνα. Σύμφωνα με αυτό, οι μετέπειτα γονείς της Παναγίας, ο Ιωακείμ και η Άννα, ήταν βαθιά στενοχωρημένοι από το ότι δεν είχαν παιδιά. Για τον λόγο αυτό, προσευχήθηκαν και είχαν συμφωνήσει να αφιερώσουν το τέκνο τους στον Θεό. Αποκτώντας τη Μαρία λοιπόν, την πήγαν όταν ακόμη αυτή ήταν παιδί, στον Ναό της Ιερουσαλήμ προκειμένου να την αφιερώσουν στον Θεό. Αυτά είναι τα Εισόδια της Θεοτόκου. Μεταγενέστερες εκδοχές της ιστορίας (όπως το "Ευαγγέλιο του Ψευδο-Ματθαίου" και το "Βιβλίο της Γεννήσεως της Μαρίας") προσθέτουν ότι η Μαρία αφιερώθηκε στον Ναό σε ηλικία περίπου τριών ετών, σε εκπλήρωση ενός όρκου. Κατά την παράδοση παρέμεινε εκεί προς μόρφωση για να προετοιμασθεί για τον ρόλο της ως "Θεομήτωρ".
FIFA 18

Το FIFA 18 είναι ένα βιντεοπαιχνίδι προσομοίωσης ποδοσφαίρου στη σειρά βιντεοπαιχνιδιών FIFA, αναπτύχθηκε και δημοσιεύθηκε από την Electronic Arts (EA) και κυκλοφόρησε παγκοσμίως στις 29 Σεπτεμβρίου 2017 για Microsoft Windows, PlayStation 3, PlayStation 4, Xbox 360, Xbox One και Nintendo Switch. Είναι η 25η εγκατάσταση στη σειρά FIFA. Ο επιθετικός της Ρεάλ Μαδρίτης, Cristiano Ronaldo κοσμεί το εξώφυλλο της κανονικής έκδοσης. Ο Ronaldo Nazario κοσμεί την Icon έκδοση του παιχνιδιού.

Το "FIFA 18" είναι η δεύερη εγκατάσταση που χρησιμοποιεί ως game engine το Frostbite 3, αν και κάποιες εκδόσεις του παιχνιδιού χρησιμοποιούν διαφορετικό game engine. Οι εκδόσεις για PlayStation 4, Microsoft Windows και Xbox One περιλαμβάνουν τη συνέχεια του “The Journey” (ελληνικά: «Το Ταξίδι»), μια λειτουργία βασισμένη σε ιστορία που ήταν στο FIFA 17, με τίτλο “The Journey: Hunter Returns” (ελληνικά: «Το Ταξίδι: Ο Hunter Επιστρέφει». Οι δε εκδόσεις για PlayStation 3 και Xbox 360, γνωστές ως FIFA 18: Legacy Edition, δεν περιέχουν κάποια νέα αλλαγή στον τρόπο παιχνιδιού (gameplay), πέρα από ενημερωμένες εμφανίσεις και ομάδες.
Σουνιφρέδος Β΄ της Σερδάνια

Ο Σουνιφρέδος Β΄ της Σερδάνια, (Ισπανικά ː "Sunifredo", 915 - 968) μέλος του Οίκου της Βαρκελώνης ήταν Κόμης της Σερδάνια και της Κονφλάν (927 - 968) και κατόπιν Κόμης της Μπεζαλού (957 -968).
Βιφρέδο Β΄ της Σερδάνια

Ο Βιφρέδο Β΄ της Σερδάνια (Ισπανικά ː "Vifredo/Wifredo ΙΙ", περί το 970 - 1050) μέλος του Οίκου της Βαρκελώνης ήταν Κόμης της Σερδάνια (988 - 1035) και κόμης της Βέργα (1003 - 1035) ως Βιφρέδο Α΄.
Μιρό Γ΄ της Σερδάνια

Ο Μιρό Γ΄ της Σερδάνια, (Ισπανικά ː "Miró III", 920 - 984) μέλος του Οίκου της Βαρκελώνης ήταν Κόμης της Σερδάνια και της Μπεζαλού (968 - 984).
Άλεξ Γουίλσον

Ο Άλεξ Γουίλσον (γενν. 19 Σεπτεμβρίου 1990) είναι πρώην Τζαμαϊκανός αθλητής του στίβου, που τώρα συμμετέχει εκπροσωπώντας την Ελβετία.
Κάρολος Σόμερσετ, μαρκήσιος του Γούστερ

Ο Κάρολος Σόμερσετ, μαρκήσιος του Γούστερ (23 Δεκεμβρίου 1660 - 13 Ιουλίου 1698) Άγγλος ευγενής και πολιτικός ήταν μεγαλύτερος γιος του Χένρι Σόμερσετ, 1ου δούκα του Μπωφόρ και της Μαρίας Κάπελλ. Πήρε στην συνέχεια τους τίτλους του λόρδου του Έρμπερ του Ράγκλαν (1667 - 1682) και του μαρκήσιου του Γούστερ. Παρακολούθησε την εκκλησία του Ιησού Χριστού στο Πανεπιστήμιο της Οξφόρδης, έκανε εγγραφή (1677) και πήρε τον τίτλο του "Μάστερ των τεχνών" (1682). Παντρεύτηκε την Ρεβέκκα Τσάιλντ (6 Ιουνίου 1682) κόρη του Σερ Ιωσία Τσάιλντ του Γουάνστεντ, 1ου βαρονέτου και θεία του Ρίτσαρντ Τσάιλντ, 1ου κόμη του Τίλνει με την οποία απέκτησε :

*Χένρι Σόμερσετ, 2ος δούκας του Μπωφόρ
*Λαίδη Ενριέττα Σόμερσετ (27 Αυγούστου 1690 - 9 Αυγούστου 1726), παντρεύτηκε τον Τσάρλς ΦίτςΡοι, 2ο δούκα του Γκράφτον (30 Απριλίου 1713) με τον οποίο απέκτησε τέσσερις γιους και τρεις κόρες.

Πέθανε σε προπονητικό ατύχημα πριν από τον πατέρα του (1698) και τάφηκε στο Ράγκλαν, διάδοχος στο δουκάτο ήταν ο γιος του Χένρι Σόμερσετ.
Χενριέτα Χάουαρντ, κόμισσα του Σάφοκ

Η Χενριέτα Χάουαρντ, κόμισσα του Σάφοκ ή Λαίδη Χενριέτα Σόμερσετ (πέθανε το 1715) δεύτερη σύζυγος του Χένρι Χάουαρντ, 6ου κόμη του Σάφοκ ήταν δεύτερη κόρη του Χένρι Σόμερσετ, 1ου δούκα του Μπωφόρ και της Μαρίας Κάπελλ.
Ζονατάν Μπορλέ

Ο Ζονατάν Μπορλέ είναι Βέλγος αθλητής του στίβου. Εξειδικεύεται στα 400 μέτρα.
Δημήτρης Λημνιός

Ο Δημήτρης Λημνιός (γεννήθηκε στις 27 Μαΐου 1998) είναι Έλληνας διεθνής ποδοσφαιριστής που αγωνίζεται ως δεξιός εξτρεμ για την ΦΚ Κολωνία (γερμανικά: "1. FC Köln").
Νοϊκέλν

Το Νοϊκέλν (γερμανικά: "Neukölln") είναι το όγδοο δημοτικό διαμέρισμα του Βερολίνου, το οποίο στις 31 Δεκεμβρίου 2016 αριθμούσε 328.045 κατοίκους. Είναι η τρίτη πιο πυκνοκατοικημένη περιοχή στο Βερολίνο μετά τα δημοτικά διαμερίσματα Φριντριχσάιν-Κρόιτσμπεργκ και Μίτε.

Το Νόικελν πήρε το όνομά του από την περιοχή με το ίδιο όνομα, η οποία αποτελεί το βόρειο τμήμα του δημοτικού διαμερίσματος. Μεταξύ 1945 και 1990 ήταν μέρος του αμερικανικού τομέα του Δυτικού Βερολίνου.
Φαταγιέρ

μικρογραφία|Ένα πιάτο φαταγιέρ
Η Φαταγιέρ () είναι Μεσοανατολίτικη κρεατόπιτα που μπορεί εναλλακτικά να γεμιστεί με σπανάκι (σαμπανέχ), ή τυρί (τζίμπναχ) όπως η φέτα ή το ακκάουι. Είναι μέρος της Αραβικής κουζίνας και τρώγεται στο Ιράκ, τη Συρία, την Αίγυπτο, το Λίβανο, την Ιορδανία, την Παλαιστίνη και άλλες Αραβικές χώρες της περιοχής.
Κυριάκος Πλησής

Ο Κυριάκος Πλησής (Ακανθού Αμμοχώστου, 1929) είναι Κύπριος λογοτέχνης, βραβευμένος για το έργο του με το Κρατικό Βραβείο από το Υπουργείο Παιδείας της Κύπρου.
Βαθύ τηγάνισμα

Το Βαθύ τηγάνισμα είναι τρόπος μαγειρέματος που περιλαμβάνει βύθιση του τροφίμου σε καυτό λίπος, συνήθως λάδι, έως ότου τηγανιστεί. Γίνεται σε φριτέζα ή φριτούρα και βιομηχανικά σε φριτέζα πίεσης ή κενού. Είναι ταχύτατος τρόπος μαγειρέματος: το τηγάνισμα γίνεται ομοιόμορφο επειδή το λάδι είναι εξαιρετικός αγωγός θερμότητας.

Με βαθύ τηγάνισμα παρασκευάζονται πολλά από τα φαστ φουντ.
Λιμάνι του Βελιγραδίου

μικρογραφία|Το λιμάνι του Βελιγραδίου, με το Φρούριο του Βελιγραδίου στο παρασκήνιο.
Το Λιμάνι του Βελιγραδίου (σερβικά: Лука Београд, "Luka Beograd") είναι λιμάνι φορτίου στο Δούναβη, στο Βελιγράδι της Σερβίας.

Το λιμάνι βρίσκεται στο κέντρο του Βελιγραδίου, κοντά στη Γέφυρα Πάντσεβο. Επίσης, διαχειρίζεται το τερματικό σταθμό επιβατών στο κοντινό ποταμό Σάβο. Η ετήσια δυνατότητα μεταφοράς του λιμανιού ανέρχεται σε 3.000.000 τόνους και 10.000 TEU. Έχει επίσης αποθήκες 300.000 τ.μ. και 650.000 τ.μ. ανοιχτών χώρων.

Το λιμάνι λειτουργεί από το 1961. Υπάρχει πιθανότητα μετακίνησης του λιμανιού στην άλλη πλευρά του Δούναβη, παρέχοντας περισσότερο χώρο για την ανάπτυξη του Βελιγραδίου.
Παντσεβάτσκι Ριτ

δεξιά|μικρογραφία|359x359εσ|Χάρτης του Παντσεβάτσκι Ριτ
Το Παντσεβάτσκι Ριτ (σερβικά λατινικά: Pančevački Rit, ) είναι μια μικρή γεωγραφική περιοχή στο νοτιοδυτικό Βανάτο της Σερβίας. Βρίσκεται μεταξύ των ποταμών Δούναβη και Ταμίς, στο δήμο Παλιλούλα του Βελιγραδίου.
Βωλίτης ο χαλκόχρους

Ο Βωλίτης ο χαλκόχρους είναι ένα από τα πιο δημοφιλή άγρια εδώδιμα μανιτάρια. Ανήκει στην οικογένεια "βωλιτοειδή". Καταναλώνεται ευρέως στην Ελλάδα, την Ισπανία, την Ιταλία, την Γαλλία και γενικά σε όλες τις παράκτιες περιοχές της Μεσογείου. Όπως και το μανιτάρι Βωλίτης ο εδώδιμος ονομάζεται από τον λαό ως βασιλομανίταρο και σε νεαρή ηλικία ως καλογεράκι. Για πρώτη φορά περιγράφεται το 1789 από τον Γάλλο βοτανολόγο Pierre Bulliard. Είναι στενά συγγενικό με άλλα είδη της οικογένειας των βωλιτοειδών, όπως το "Boletus reticulatus" (Βωλίτης ο δικτυωτός), το "Boletus pinophilus" (Βωλίτης ο πευκόφιλος και το ιδιαίτερα δημοφιλές "Boletus edulis" (Βωλίτης ο εδώδιμος). Ορισμένοι πληθυσμοί του μανιταριού που απαντώνται στην Βόρεια Αφρική έχουν ταξινομηθεί ως ξεχωριστό είδος ("Boletus mamorensis"), παρόλο που φυλογενετικά είναι εξαιρετικά συγγενικά. 

Ο μύκητας αναπτύσσεται σε οικοσυστήματα με πλατύφυλλα δέντρα και θάμνους, σχηματίζοντας συμβιωτικές μυκόρριζικές σχέσεις με τις ρίζες των φυτών αυτών. Η δρυς η φελλοφόρος είναι ένας από τους σημαντικότερους ξενιστές. Το σώμα του μανιταριού, το οποίο φέρει τα σπόρια, αναπτύσσεται κατά το καλοκαίρι και το φθινόπωρο. Το σώμα του μανιταριού χαρακτηρίζεται από ένα σαρκώδες πίλο (καπέλο), που μπορεί να φτάσει τα 30 εκατοστά σε διάμετρο. Όταν φτάσει σε ωριμότητα, τα σπόρια διαφεύγουν από πόρους που βρίσκονται κάτω από το πίλο. Σε νεαρή ηλικία, η πορώδης επιφάνεια του πίλου έχει λευκό χρώμα, το οποίο μετατρέπεται σε κίτρινο προς καφέ καθώς το μανιτάρι ωριμάζει. το πόδι (στύπος) φτάνει μέχρι και τα 15 εκατοστά σε ύψος και τα 10 εκατοστά σε πάχος, ενώ καλύπτεται μερικώς από ένα δικτυωτό μοτίβο.
The One I Love

To The One I Love είναι τραγούδι του αμερικανικού συγκροτήματος της εναλλακτικής ροκ, R.E.M.. Κυκλοφόρησε στο πέμπτο άλμπουμ της μπάντας, το Document, αλλά και ως single το 1987. Το τραγούδι ήταν το πρώτο single τους που έγινε χιτ, φτάνοντας στην 9η θέση στο αμερικανικό Billboard Hot 100, στη 14η στον Καναδά, και αργότερα έφτασε στη 16η στο UK singles chart, όταν κυκλοφόρησε στο Ηνωμένο Βασίλειο, το 1991.

Τον Μάρτιο του 2005, το περιοδικό Q κατέταξε το "The One I Love" στην 57η θέση στον κατάλογο των 100 καλύτερων τραγουδιών με κιθάρα. Το 2012, το περιοδικό Slant κατέταξε το τραγούδι ως το 38ο καλύτερο single της δεκαετίας του '80.
Ευρωπαϊκό Πρωτάθλημα Στίβου 1934

Το Ευρωπαϊκό Πρωτάθλημα Στίβου 1934 ήταν η 1η διοργάνωση του Ευρωπαϊκού Πρωταθλήματος Στίβου, που διεξήχθη υπό την εποπτεία της Διεθνής Ένωσης Ομοσπονδιών Κλασικού Αθλητισμού (IAAF) και της Ιταλικής Ομοσπονδίας Στίβου (FIDAL). Η διοργάνωση πραγματοποιήθηκε στο Στάδιο Μπενίτο Μουσολίνι στο Τορίνο, στην Ιταλία μεταξύ 7 και 9 Σεπτεμβρίου του 1934.

Στο πρωτάθλημα διεξήχθησαν 22 αγωνίσματα και έλαβαν μέρος 226 αθλητές από 23 χώρες της Ευρώπης. Στους αγώνες συμμετείχαν μόνο άνδρες αθλητές και ήταν αξιοσημείωτοι λόγω της απουσίας της Βρετανικής ομάδας, η οποία ήταν αντίθετη σε μια διοργάνωση που θεωρείται ότι ανταγωνιζόταν τους δικούς της Αγώνες της Βρετανικής Αυτοκρατορίας. Οι γυναίκες είχαν τη δυνατότητα να συμμετέχουν μόνο από το πρωτάθλημα του 1938 και μετά. Οι επιδόσεις που σημειώθηκαν στα αγωνίσματα αυτά έχουν καταγραφεί ως τα πρώτα ρεκόρ πρωταθλήματος. 

Το επίκεντρο του πρωταθλήματος ήταν το παγκόσμιο ρεκόρ στον ακοντισμό από τον Φινλανδό Μάτι Γιάρβινεν. Η καλύτερη βολή του ήταν 76,66 μέτρα, η οποία ήταν καλύτερη για 6,5 μέτρα από τον δεύτερο συμπατριώτη του Μάτι Σίπαλα.

Στον πίνακα των μεταλλίων στην πρώτη θέση κυριάρχησε η Γερμανία με 7 χρυσά μετάλλια και 11 συνολικά. Η Φινλανδία κέρδισε το δεύτερο μεγαλύτερο αριθμό χρυσών μεταλλίων (5) και 13 μετάλλια συνολικά. Την τρίτη θέση κατέκτησε η Ολλανδία με 3 χρυσά μετάλλια και 5 συνολικά. Η διοργανώτρια Ιταλία τερμάτισε στην έβδομη θέση στον πίνακα των μεταλλίων συγκεντρώνοντας 1 χρυσό μετάλλιο και 5 συνολικά.
Γκάντι Τζαγιάντι

Το Γκάντι Τζαγιάντι είναι εθνικό φεστιβάλ που γιορτάζεται στην Ινδία με την ευκαιρία των γενεθλίων του Μαχάτμα Γκάντι, ο οποίος είναι επίσης γνωστός ως "Πατέρας του Έθνους". Γιορτάζεται στις 2 Οκτωβρίου. Είναι μία από τις τρεις εθνικές αργίες στην Ινδία. Η Γενική Συνέλευση των Ηνωμένων Εθνών ανακοίνωσε στις 15 Ιουνίου 2007 ότι ενέκρινε ψήφισμα στο οποίο δήλωνε ότι η 2η Οκτωβρίου θα πρέπει να εορτάζεται ως η "Παγκόσμια Ημέρα της Μη-Βίας".
Αντίδραση Μαϊγιάρ

Η κρούστα σε πολλά [[Ψωμί|ψωμιά]], όπως σε αυτό το τσουρέκι, χρυσοκαφετιά από την αντίδραση Μαϊγιάρ.
Η Αντίδραση Μαϊγιάρ είναι μια χημική αντίδραση μεταξύ αμινοξέων και αναγωγικών σακχάρων που ροδίζει και νοστιμίζει το φαγητό. Μπριζόλες, τηγανίτες, μπισκότα και αρτοσκευάσματα, ψωμιά, ψημένα ζαχαρωτά και πολλά άλλα τρόφιμα, υποβάλλονται σε αυτή την αντίδραση. Ονομάστηκε από τον γάλλο χημικό Λουί-Καμίλ Μαϊγιάρ, που την περιέγραψε για πρώτη φορά το 1912 ενώ εργαζόταν σε θέματα βιολογικής σύνθεσης των πρωτεϊνών.

Η αντίδραση είναι μη-ενζυμικό καφέτισμα ή ρόδισμα που κανονικά ολοκληρώνεται ταχύτατα σε θερμοκρασίες 140 έως 165 °C . Η θερμοκρασία ψησίματος πρέπει να επαρκεί για εξασφάλιση της αντίδρασης Μαϊγιάρ. Με υπέρβαση της θερμοκρασίας γίνεται καραμελοποίηση και στη συνέχεια πυρόλυση.

Η δραστική καρβονυλομάδα της ζάχαρης αντιδρά με την πυρηνόφιλη αμινομάδα του αμινοξέος, και σχηματίζεται ένα σύνθετο μείγμα μορίων στα οποία οφείλονται πολλά αρώματα και γεύσεις. Η διαδικασία επιταχύνεται σε αλκαλικό περιβάλλον ("π. χ.", αλυσίβα για καφέτισμα των πρέτσελ), αφού οι αμινοομάδες (RNH3+ → RNH2) χάνουν ένα πρωτόνιο και, ως εκ τούτου, έχουν αυξημένη πυρηνοφιλικότητα. Ο τύπος των αμινοξέων καθορίζει το γευστικό αποτέλεσμα. Αυτή η αντίδραση είναι η βάση για πολλές από τις συνταγές της βιομηχανίας αρωματικών παραγόντων. Με υπέρβαση της θερμοκρασίας ίσως σχηματιστεί καρκινογόνο ακρυλαμίδιο.

Κατά τη διαδικασία, σχηματίζονται εκατοντάδες διαφορετικές γευστικές ενώσεις.Τα τρόφιμα διαφέρουν διακριτικά μεταξύ τους ως προς τις γευστικές ενώσεις που σχηματίζονται από την αντίδραση Μαϊγιάρ. Η ανάπτυξη τεχνητών γεύσεων βασίζεται σε αυτές τις γνώσεις.
Ντραγκέτα

Η Ντραγκέτα (ιταλικά: nDrangheta), είναι μια ομάδα οργανωμένου εγκλήματος τύπου μαφίας που έχει την έδρα της στην Καλαβρία, της Ιταλίας. Παρόλο που δεν είναι τόσο γνωστή στο εξωτερικό όπως είναι η σικελική μαφία, και θεωρείται και πιο αγροτική από την ναπολιτάνικη Καμόρα και την Σάκρα Κορόνα Ουνιτά της Απουλίας, η Ντραγκέτα έγινε το πιο ισχυρό συνδικάτο του εγκλήματος στην Ιταλία στα τέλη της δεκαετίας του 1990 και στις αρχές της δεκαετίας του 2000. Ηγέτες της Ντραγκέτα απο το 1980 έως σήμερα ήταν οι Antonio Pelle, Federico Pelle, Pasqualle Condello, Francesco Barbaro, Mariano Agate, Giuseppe Pelle, Giuseppe Barbaro, Domenico Condello.

Ένας Αμερικανός διπλωμάτης εκτίμησε ότι η εμπορία ναρκωτικών, οι εκβιασμοί και το ξέπλυμα βρώμικου χρήματος, όλα δραστηριότητες της οργάνωσης, αντιπροσώπευαν τουλάχιστον το 3% του ΑΕΠ της Ιταλίας το 2010. Από το 1950, η οργάνωση έχει εξαπλωθεί προς την Βόρεια Ιταλία και σε όλο τον κόσμο.
Σύμφωνα με την «αξιολόγηση απειλών του ιταλικού Οργανωμένου Εγκλήματος» το 2013 της Ευρωπόλ, η «Ντράγκετα είναι δεύτερη πλουσιότερη και πιο ισχυρή ομάδα του οργανωμένου εγκλήματος σε παγκόσμιο επίπεδο, με έσοδα ετησίως πάνω από 100 δισεκατομμύρια ευρώ».
Αμπεντκάρ Τζαγιάντι

Το Αμπεντκάρ Τζαγιάντι ή Μπιμ Τζαγιάντι είναι ετήσιο φεστιβάλ που λαμβάνει χώρα στις 14 Απριλίου για να τιμήσει τη μνήμη του Μ. Ρ. Αμπεντκάρ. Σηματοδοτεί τα γενέθλια του Δρ. Μπαμπασαχέμπ Β. Ρ. Αμπεντκάρ, ο οποίος γεννήθηκε στις 14 Απριλίου 1891. Από το 2015 είναι επίσημη αργία σε όλη την Ινδία. Εορτάζεται όχι μόνο στην Ινδία αλλά και σε όλο τον κόσμο.

Οι λιτανείες για το φεστιβάλ πραγματοποιούνται από τους οπαδούς του στο Τσάιτγια Μπούμι στη Βομβάη και το Ντίκσα Μπούμι στη Ναγκπούρ. Συνήθως, άτομα όπως ο Πρόεδρος, ο Πρωθυπουργός και οι ηγέτες των μεγάλων πολιτικών κομμάτων, αποτίουν φόρο τιμής στο άγαλμα του Αμπεντκάρ στο Κοινοβούλιο της Ινδίας στο Νέο Δελχί. Εορτάζεται σε όλο τον κόσμο και ιδιαίτερα από τους Ντάλιτ που ασπάστηκαν τον Βουδισμό μετά από το παράδειγμά του. Στην Ινδία, πολλοί άνθρωποι επισκέπτονται τα τοπικά αγάλματα που τιμούν τον Αμπεντκάρ σε πομπή με πολλές φανφάρες.
Μάριο Άμπντο Μπενίτες

Ο Μάριο Άμπντο Μπενίτες (Mario Abdo Benítez, 10 Νοεμβρίου 1971-) είναι πολιτικός από την Παραγουάη και πρόεδρος της χώρας από τον Αύγουστο του 2018. Νωρίτερα ήταν πρόεδρος της Γερουσίας. Εξελέγη πρόεδρος επικρατώντας στις προεδρικές εκλογές του 2018 με ποσοστό 48,9% από τον πρώτο γύρο.
Τσάινα Αν ΜακΚλέιν

Η Τσάινα Αν ΜακΚλέιν (αγγλικά: "China Anne McClain", 25 Αυγούστου 1998) είναι Αμερικανίδα ηθοποιός & τραγουδίστρια.
Χένρι Σκουνταμόρ, 3ος δούκας του Μπωφόρ

Ο Χένρι Σκουνταμόρ, 3ος δούκας του Μπωφόρ (23 Μαρτίου 1707 - 26 Φεβρουαρίου 1745) γεννημένος σαν "Χένρι Σόμερσετ", Άγγλος ευγενής και 3ος Δούκας του Μπωφόρ ήταν μεγαλύτερος γιος του Χένρι Σόμερσετ, 2ου δούκα του Μπωφόρ και της δεύτερης συζύγου του Ραχήλ Νοέλ. Σαν μεγαλύτερος γιος και διάδοχος του πατέρα του είχε τον τίτλο του μαρκησίου του Γούστερ, με τον θάνατο του πατέρα του (24 Απριλίου 1714) τον διαδέχθηκε ως 3ος δούκας του Μπωφόρ. Όταν έφτασε 19 ετών έκανε στην Φλωρεντία παραγγελία για την κατασκευή της "τουαλέτας του Μπάντμιντον" ένα περίτεχνο αριστουργηματικό σύστημα από συρτάρια. Η τουαλέτα πουλήθηκε στον Χανς - Άνταμ Β΄, πρίγκιπα του Λίχτενσταϊν με το τεράστιο ποσό των 19.000.000 δολαρίων (2004) και έγινε το πιο ακριβό σετ επίπλων στον κόσμο, η συλλογή εμφανίστηκε στα "ανάκτορα του Λίχτενσταϊν" στην Βιέννη.
Χένρι Σόμερσετ, 2ος δούκας του Μπωφόρ

Ο Χένρι Σόμερσετ, 2ος δούκας του Μπωφόρ (Μόνμουθ, 2 Απριλίου 1684 - 24 Μαΐου 1714) Άγγλος ευγενής, 2ος Δούκας του Μπωφόρ και πολιτικός ήταν μοναδικό παιδί του Καρόλου Σόμερσετ, μαρκήσιου του Γούστερ και της Ρεβέκκας Τσάιλντ. Έγινε "κόμης του Γκλάμοργκαν" (1698) και μαρκήσιος του Γούστερ από το 1698 μέχρι τον θάνατο του παππού του Χένρι Σόμερσετ, 1ου δούκα του Μπωφόρ στις 21 Ιανουαρίου του 1700 που τον διαδέχθηκε σαν 2ος δούκας του Μπωφόρ. Τον Αύγουστο του 1702 διασκέδασε έντονα στο Μπάντμιντον την βασίλισσα Άννα της Μεγάλης Βρετανίας και τον σύζυγο της πρίγκιπα Γεώργιο της Δανίας. Έμεινε μακριά από τις πολιτικές υποθέσεις μέχρι την πτώση του Σάντερλαντ που είχε σαν αποτέλεσμα την κατάρρευση της εξουσίας των Ουίγων (1710), τότε ακούγεται ότι είπε στην Άννα ότι από δω και πέρα είναι βασίλισσα στην πραγματικότητα. Μετά από μια σύγκρουση με τον Τζόναθαν Σουίφτ έγινε στις 21 Φεβρουαρίου 1711 μέλος των "Μπράδερς Κλαμπ", Καπετάνιος των κυρίων Συνταξιούχων (1712) και διορίστηκε τον Οκτώβριο της ίδιας χρονιάς μέλος του Τάγματος της Περικνημίδας.
Πέθανε στις 24 Μαΐου 1714 πρόωρα σε ηλικία 30 ετών και τον διαδέχθηκε ο μεγαλύτερος γιος του Χένρι, τάφηκε στην εκκλησία του Αγίου Μιχαήλ και Αρχαγγέλων στο Μπάντμιντον.
Αντρέας Κράμερ

Ο Αντρέας Κράμερ (γενν. 13 Απριλίου 1997) είναι Σουηδός αθλητής του στίβου. Εξειδικεύεται στα 800 μέτρα. Είναι ο ασημένιος Πρωταθλητής Ευρώπης στο αγώνισμα των 800 μέτρων.
Μαριάν Ζακαλνίτσκι

Ο Μαριάν Ζακαλνίτσκι (Ουκρανικά: Мар'ян Закальницький, γενν. 19 Αυγούστου 1994) είναι Ουκρανός βαδιστής. Είναι ο πρόσφατος πρωταθλητής Ευρώπης στα 50 χιλιόμετρα βάδην.
Ματέο Γκάλβαν

Ο Ματέο Γκάλβαν (γενν. 24 Αυγούστου 1988) είναι Ιταλός σπρίντερ που συμμετέχει στο αγώνισμα των 400 μέτρων. Ήταν χρυσός πρωταθλητής Ευρώπης Κλειστού Στίβου το 2009 στο Τορίνο στα 4x400 μέτρα σκυταλοδρομία.
Πανεπιστήμιο Τεχνών στο Βελιγράδι

Το Πανεπιστήμιο Τεχνών στο Βελιγράδι (σερβικά: ) είναι δημόσιο πανεπιστήμιο στη Σερβία. Ιδρύθηκε το 1957 ως Ακαδημία Τεχνών για να ενώσει τέσσερις ακαδημίες τεχνών. Έγινε πανεπιστήμιο και απέκτησε το σημερινό του όνομα το 1973.
Κλήμης Αλεξάνδρου

Ο Κλήμης Αλεξάνδρου γεννήθηκε την 1 Σεπτεμβρίου του 1974 στην Λάρνακα και έχει ύψος 185 εκ. Αγωνίστηκε στην ΑΕΚ Λάρνακας από το 1994 μέχρι το 2002 όπου πήρε μετεγγραφή στον ΑΠΟΕΛ. Ακόμα ένας των… ιδρυτικών της ΑΕΚ Λάρνακας.

Ο Κλήμης Αλεξάνδρου αγωνίστηκε στον Πεζοπορικό από το 1992 μέχρι, την ενοποίηση της Ε.Π.Α. Λάρνακας και του Πεζοπορικού, το 1994. Την τριετία 1997-2000 έφτασε στο απόγειο της καριέρας του.

Από την ΑΕΚ Λάρνακας έφυγε το 2002 για τον ΑΠΟΕΛ. Στον Αρχάγγελο έμεινε μέχρι το 2003.

*http://www.kathimerini.com.cy/gr/athlitismos/kypros-spor/50530/?ctype=ar
Γέφυρα Ζέζελι

Η Γέφυρα Ζέζελι () είναι γέφυρα δεμένης αψίδας στον ποταμό Δούναβη στο Νόβι Σαντ, στη Βοϊβοντίνα της Σερβίας. Η γέφυρα χτίστηκε αρχικά το 1961, μόνο για να κατεδαφιστεί κατά τη διάρκεια των νατοϊκών βομβαρδισμώντης Γιουγκοσλαβίας το 1999. Η νέα γέφυρα άνοιξε το 2018.
Τζιν Πολ Γκέτι

Ο Τζιν Πολ Γκέτι (αγγλ.: Jean Paul Getty),(15 Δεκεμβρίου 1892 – 6 Ιανουαρίου 1976), ήταν Άγγλοαμερικανός βιομήχανος και ο πατριάρχης της οικογένειας Γκέτι. Ίδρυσε την Getty Oil Company και το 1957 ήταν σύμφωνα με το περιοδικό Fortune ο πλουσιότερος άνθρωπος εν ζωή στη Αμερική, ενώ το 1966 το βιβλίο των ρεκόρ Γκίνες τον καταχώρησε ως τον πλουσιότερο πολίτη του κόσμου, με περιουσία τότε αξίας περίπου 1,2 δις δολ. (περίπου 9 δις δολ αξίας 2017). Όταν πέθανε το 1976 η περιουσία του ανερχόταν σε άνω των 6 δις δολ. (περίπου 25,80 δις δολ. αξίας 2017).
Ένα βιβλίο που εκδόθηκε το 1996 τον κατετάξε ως τον 67ο πλουσιότερο Αμερικανό που έζησε ποτέ, με βάση την περιουσία του ως ποσοστό του ακαθάριστου εθνικού προϊόντος των ΗΠΑ. 

Ο Τζιν Πολ Γκέτι ήταν μεγάλος συλλέκτης έργων τέχνης και αρχαιότητων. Η συλλογή του αποτέλεσε τη βάση του Μουσείου J. Paul Getty στο Λος Άντζελες στην Καλιφόρνια και πάνω από 661 εκατ. δολ (περίπου 2,8 δις δολ. αξίας 2017) από την περιουσία του έμεινε ως κληροδότημα στο μουσείο μετά τον θάνατό του.

Το 1953 δημιουργήσε το Ίδρυμα Τζιν Πολ Γκέτι, το οποίο είναι επικεφαλής διαφόρων οργανισμών, συμπεριλαμβάνομενου του Μουσείου Τζιν Πολ Γκέτι.
Κιουρεσιούνι

Οι Κιουρεσιούνι (Küresünni) είναι εθνοτική ομάδα των Τουρκικών λαών που εγκαταστάθηκε στο έδαφος της πρώην κομητείας Σαλμάς, της κομητείας Ούρμια, της κομητείας Χόι, της κομητείας Μάκου στο Ιράν και της επαρχίας Βαν στην Τουρκία. Πιστεύεται ότι προέρχονται από τους άνδρες των φυλών Τσέπνι που εγκαταστάθηκαν στην περιοχή από την Οθωμανική Αυτοκρατορία για να υπηρετήσουν εναντίον των Κιζιλμπάς. Οι Κιουρεσιούνι, από το μαντχάμπ Σάφι, συνεχίζουν να είναι ένθερμοι Σουνίτες. Στα νοτιοδυτικά του Χόι, υπάρχουν κουρδοποιημένες ομάδες των Τούρκων Κιουρεσιούνι.

Μετά την σύγκρουσή τους με τον αρχηγό των Κούρδων Σίμκο Σικάκ το 1921, μια ομάδα Κιουρεσιούνι κατέφυγε στην επαρχία Βαν της Τουρκίας.
Ποδοσφαιρική Ομοσπονδία Ομάν

Η Ποδοσφαιρική Ομοσπονδία Ομάν (αραβικά: الاتحاد العُماني لكرة القدم‎) είναι το ανώτατο διοικητικό όργανο όσον αφορά το άθλημα του ποδοσφαίρου στο Ομάν. Η έδρα της βρίσκεται στο Μουσκάτ και είναι υπεύθυνη για τη διεξαγωγή των ποδοσφαιρικών διοργανώσεων της χώρας, του πρωταθλήματος και του κυπέλλου, όπως και για την οργάνωση και λειτουργία των εθνικών ομάδων ανδρών, γυναικών και νέων του Ομάν.
Καραμελοποίηση

Η Καραμελοποίηση είναι το καφέτισμα της ζάχαρης, μια διεργασία που χρησιμοποιείται ευρέως στη μαγειρική για την προκύπτουσα γλυκιά καρυοειδή γεύση και το καστανό χρώμα. Τα καφετιά χρώματα οφείλονται σε τρεις ομάδες πολυμερών: καραμελάνες (C24H36O18), καραμελένες (C36Χ50O25), και καραμελίνες (C125H188O80). Κατά την διάρκεια της διεργασίας, απελευθερώνονται πτητικές χημικές ουσίες όπως το διακετύλιο, που δίνουν την χαρακτηριστική γεύση και το άρωμα καραμέλας.

Όπως και η αντίδραση Maillard, η καραμελοποίηση είναι ένας τύπος μη-ενζυμικού μαυρίσματος τροφίμων. Διαφέρει από την αντίδραση Maillard που είναι αντίδραση με αμινοξέα στο ότι η καραμελοποίηση είναι αντίδρασηπυρολυτική.

Η καραμελοποίηση περιλαμβάνει διάσπαση του δισακχαρίτη σακχαρόζη προς τον μονοσακχαρίτη φρουκτόζη και γλυκόζη.
Νικόλαος Βλαχόπουλος

Ο Νικόλαος Βλαχόπουλος (1868-1957) ήταν Έλληνας αξιωματικός που χρημάτισε δις αρχηγός ΓΕΣ. Συμμετείχε σε όλους τους πολέμους της Ελλάδος το πρώτο τέταρτο του 20ού αιώνα.
Ο Ζωολογικός μας Κήπος

Ο Ζωολογικός μας Κήπος (αγγλικά: "We Bought a Zoo") είναι αμερικάνικη δραματική κωμική ταινία σε σενάριο, σκηνοθεσία και παραγωγή του Κάμερον Κρόου. Η ταινία βασίζεται στο μυθιστόρημα "Ο Ζωολογικός μας Κήπος" του Μπέντζαμιν Μι.

Στην ταινία πρωταγωνιστεί ο Ματ Ντέιμον ως ένας χήρος πατέρας, ο οποίος αγοράζει έναν ερειπωμένο ζωολογικό κήπο και μαζί με την οικογένειά του και αναλαμβάνει την πρόκληση της προετοιμασίας του ζωολογικού κήπου για το εκ νέου άνοιγμα του στο κοινό. Συμμετέχουν στην ταινία επίσης η Σκάρλετ Γιόχανσον, ο Τόμας Χέιντεν Τσερτς, ο Κόλιν Φορντ και η Ελ Φάνινγκ.

Η ταινία έκανε πρεμιέρα στις Ηνωμένες Πολιτείες στις 23 Δεκεμβρίου 2011, ενώ στην Ελλάδα στις 26 Απριλίου 2012. Στις 3 Απριλίου 2012 ταινία κυκλοφόρησε σε DVD και Blu-ray από την 20th Century Fox Home Entertainment.
Εμπενίζερ Κομπ Μόρλεϊ

Ο Εμπενίζερ Κομπ Μόρλεϊ ("Ebenezer Cobb Morley", Hull, Ηνωμένο Βασίλειο, 16 Αυγούστου 1831 – 20 Νοεμβρίου 1924) ήταν Άγγλος αθλητικός παράγοντας, θεωρούμενος σαν εμπνευστής της ίδρυσης της Ποδοσφαιρικής Ομοσπονδίας και του μοντέρνου ποδοσφαίρου.

Ο Μόρλεϊ στην ηλικία των 27 ετών μετακόμισε στο Μπαρνς, όπου και ίδρυσε τη ομώνυμη ομάδα, από τα ιδρυτικά μέλη της F.A. (1862), ακολούθως δε πρότεινε με επιστολή του στην εφημερίδα «Bell’s Life», τη δημιουργία ενός οργανισμού που θα διεύθυνε τη διεξαγωγή του αθλήματος. Έτσι, σύντομα (1863) δημιουργήθηκε η Ποδοσφαιρική Ομοσπονδία, κατόπιν συνάντησης διαφόρων παραγόντων στην Freemasons' Tavern. Ο Μόρλεϊ ήταν ο πρώτος γραμματέας της Ομοσπονδίας (1863 – 1866) και ο δεύτερος πρόεδρός της (1867 – 1874) και συνέταξε τους κανόνες του σπορ στην οικία του στο Μπαρνς. Ως ποδοσφαιριστής, αγωνίσθηκε στο πρώτο παιχνίδι στα χρονικά που διεξήχθη με βάση τους νέους κανόνες, εναντίον της Richmond (1863) και σκόραρε στην πρώτη συνάντηση μεταξύ εκπροσώπων των ποδοσφαιρικών ομάδων του Λονδίνου και του Σέφιλντ, στις 31 Μαρτίου 1866.

Υπηρέτησε σε διάφορες δημόσιες θέσεις, αλλά δεν έκανε οικογένεια. Ο τάφος του βρίσκεται στο Κοιμητήριο του Μπαρνς. Ο Μόρλεϊ τιμήθηκε από τη Google, στις 16 Αυγούστου 2018, την 187η επέτειο από τη γέννησή του.
Πιερ-Αμπρουάζ Μπος

Ο Πιερ-Αμπρουάζ Μπος (γενν. 11 Μαΐου 1992) είναι Γάλλος αθλητής του στίβου. Εξειδικεύεται στα 800 μέτρα.
Μια Ζωή

Η Μια Ζωή (τουρκικά: Kadın, απόδοση: Γυναίκα) είναι τηλεοπτική σειρά του Fox TV 81 επεισοδίων, που δημοσιεύθηκε στο με πρωταγωνιστές τους Οζγκέ Οζπριντσί, Τζανέρ Τζιντορούκ και Μπενού Γιλντιριμλάρ. Αρχικά είχε ανακοινωθεί ότι το ρόλο της μητέρας θα πάρει η Μπερέν Σαάτ Ωστόσο, τελικά τον ρόλο ανέλαβε η Οζπριντσί. Η σειρά έχει προσαρμοστεί από την ιαπωνική σειρά Γυναίκα (Woman) με σεναριογράφο τον Γιούτζι Σακαμότο. Στην Ελλάδα προβάλλεται από τις 11 Ιουνίου 2018 στον τηλεοπτικό σταθμό ΑΝΤ1.
Μακανεζικά Πορτογαλικά

Τα Μακανεζικά Πορτογαλικά () είναι πορτογαλική διάλεκτος που ομιλείται στο Μακάο, όπου τα πορτογαλικά είναι συνεπίσημα με τα Καντονέζικα. Τα Μακανεζικά Πορτογαλικά ομιλούνται, σε κάποιο βαθμό, είτε μητρικώς είτε ως δεύτερη γλώσσα, με περίπου το 1% του πληθυσμού του Μακάο. Δεν πρέπει να συγχέεται με τη γλώσσα Μακάο (ή ), μια ξεχωριστή πορτογαλική κρεολική γλώσσα που αναπτύχθηκε στο Μακάο κατά την πορτογαλικής αποικιακής περιόδου.
Λόρδος Εδουάρδος Σόμερσετ

Ο Λόρδος Εδουάρδος Σόμερσετ (19 Δεκεμβρίου 1776 - 1 Σεπτεμβρίου 1842) Βρετανός αξιωματικός στον Πόλεμο της Ιβηρικής Χερσονήσου και στον Πόλεμο του Έβδομου Συνασπισμού ήταν τρίτος γιος του Χένρι Σόμερσετ, 5ου δούκα του Μπωφόρ και της Ελισάβετ Μποσκγουεν. Ο μεγαλύτερος αδελφός του ήταν ο Χένρι Σόμερσετ, 6ος δούκας του Μπωφόρ και ο μικρότερος αδελφός του ο ΦιτζΡόι Σόμερσετ, 1ος βαρόνος του Ράγκλαν.
Λόρδος Αρθούρος Τζων Χένρι Σόμερσετ

Ο Λόρδος Αρθούρος Τζων Χένρι Σόμερσετ (12 Φεβρουαρίου 1780 – 18 Απριλίου 1816), Άγγλος πολιτικός ήταν έκτος γιος του Χένρι Σόμερσετ, 5ου δούκα του Μπωφόρ και της Ελισάβετ Μποσκγουεν. Εκπαιδεύτηκε στο Κολέγιο Όριελ της Οξφόρδης, πήρε "Μπάρτσελορ τεχνών" (1799) και "Μάστερ τεχνών" (1803) και διορίστηκε την ίδια χρονιά απεσταλμένος στο Μονμουθσάιρ και το Μπρέκονσαιρ. Ο Σόμερσετ διορίστηκε υπολοχαγός στο 7ο Σώμα Πεζικού (19 Μαΐου 1804). Τον Αύγουστο του 1805 ηττήθηκε στο Γκλόστερ αλλά τον Νοέμβριο επέστρεψε στο Κοινοβούλιο ως μέλος για το Μονμουθσάιρ και το Μπρέκονσαιρ και έγινε αντισυνταγματάρχης στις ίδιες περιοχές τον Δεκέμβριο. Διορίστηκε στις 26 Ιουνίου 1806 καπετάνιος στο 41ο Δυτικό Ινδικό Σύνταγμα και στις 2 Οκτωβρίου έγινε η ανταλλαγή του με 91ο Σώμα Πεζικού.
Ατάλ Μπιχάρι Βατζπαγί

Ο Ατάλ Μπιχάρι Βατζπαγί (Χίντι: अटल बिहारी वाजपेयी) (25 Δεκεμβρίου 1924 – 16 Αυγούστου 2018) ήταν Ινδός πολιτικός ο οποίος υπηρέτησε τρεις φορές ως πρωθυπουργός της Ινδίας, πρώτα για περίοδο 13 ημερών το 1996, για περίοδο έντεκα μηνών από το 1998 έως το 1999 και στη συνέχεια για πλήρη θητεία από το 1999 έως το 2004.

Ήταν μέλος του ινδικού κοινοβουλίου για πάνω από τέσσερις δεκαετίες. Εκλέχθηκε στη Λοκ Σάμπα, το κάτω θάλαμο του κοινοβουλίου δέκα φορές και δύο φορές στη Ράτζια Σάμπα, τον άνω θάλαμο του κοινοβουλίου. Υπηρέτησε ως βουλευτής για το Λάκναου στο Ούταρ Πραντές μέχρι το 2009, όταν αποχώρησε από την ενεργό πολιτική λόγω θεμάτων σχετικά με την υγεία του. Ο Βατζπαγί συγκαταλεγόταν μεταξύ των ιδρυτικών μελών του πρώην Μπαρατίγια Τζάνα Σανγκ, του οποίου ήταν επίσης επικεφαλής από το 1968 έως το 1972. Ήταν ο Υπουργός Εξωτερικών στο υπουργικό συμβούλιο του πρωθυπουργού Μοράρτζι Ντεσάι.

Όταν η κυβέρνηση Τζανάτα κατέρρευσε, ο Βατζπαγί αναδιάρθρωσε το Τζάνα Σανγκ στο κόμμα Μπαρατίγια Τζανάτα το 1980. Ήταν ο πρώτος Ινδός πρωθυπουργός που δεν ήταν μέλος του κόμματος του Ινδικού Εθνικού Κογκρέσου που υπηρέτησε μια πλήρη πενταετή θητεία.

Έλαβε το ανώτατο πολιτικό βραβείο της Ινδίας, το Μπαράτ Ράτνα, από τον Πρόεδρο της Ινδίας, τον Πρανάμπ Μουχέρτζι το 2015. Η κυβέρνηση Μόντι δήλωσε το 2014 ότι τα γενέθλια του Βατζπαγί, στις 25 Δεκεμβρίου, θα χαρακτηρίζονται ως Ημέρα Καλής Διακυβέρνησης. Πέθανε στις 16 Αυγούστου 2018 στο νοσοκομείο AIIMS λόγω ασθένειας σχετιζόμενης με την ηλικία.
Χένρι Σόμερσετ, 5ος δούκας του Μπωφόρ

Ο Χένρι Σόμερσετ, 5ος δούκας του Μπωφόρ (16 Οκτωβρίου 1744 - 11 Οκτωβρίου 1803) Άγγλος ευγενής και πολιτικός, 5ος Δούκας του Μπωφόρ ήταν μοναδικός γιος του Καρόλου Σόμερσετ, 4ου δούκα του Μπωφόρ και της συζύγου του Ελισάβετ Μπέρκλεϋ. Πήρε τον τίτλο του μαρκησίου του Γούστερ (1746) και με τον θάνατο του πατέρα του (28 Δεκεμβρίου 1756) τον διαδέχθηκε σαν 5ος δούκας του Μπωφόρ, 7ος μαρκήσιος του Γούστερ, 11ος κόμης του Γούστερ και 13ος βαρόνος του Έρμπερ. 

Έκανε εγγραφή στο Κολέγιο Όριελ της Οξφόρδης (18 Οκτωβρίου 1760) και αποφοίτησε στις 7 Ιουλίου 1764 με διδακτορικό στους αστικούς νόμους. Κατείχε το αξίωμα του "Μεγάλου διδασκάλου της Μεγάλης Στοάς της Αγγλίας" (1767 - 1772) και έγινε "Μάστερ των αλόγων της βασίλισσας" (1768 - 1770). Διορίστηκε Υπολοχαγός του Μονμουθσάιρ (1771), Υπολοχαγός του Μπρέκνοκσαιρ (1787) και κράτησε το αξίωμα μέχρι τον θάνατο του (1803), Υπολοχαγός του Λέστερσιρ (1787 - 1799), έγινε και μέλος του Τάγματος της Περικνημίδας (2 Ιουνίου 1786). Η διαθήκη του χρονολογείται ανάμεσα στις 21 Ιουνίου 1789 και στις 11 Σεπτεμβρίου 1800, λίγο πριν τον θάνατο του στις 4 Ιουνίου 1803 έγινε 5ος λόρδος του Μπότετουρτ. Ο 5ος δούκας τάφηκε στην εκκλησία του Αγίου Μιχαήλ και Αρχαγγέλων στο Μπάντμιντον.
Ασιατικοί Αγώνες 2018

Οι Ασιατικοί Αγώνες 2018, επίσημα γνωστοί ως οι 18οι Ασιατικοί Αγώνες και επίσης γνωστοί ως Τζακάρτα Πάλεμπανγκ 2018, είναι μια παν-ασιατική αθλητική διοργάνωση που πραγματοποιήθηκε από τις 18 Αυγούστου έως τις 2 Σεπτεμβρίου 2018 στις ινδονησιακές πόλεις της Τζακάρτα και του Πάλεμπανγκ. 

Για πρώτη φορά, οι Ασιατικοί Αγώνες φιλοξενήθηκαν σε δυο πόλεις, την πρωτεύουσα της Ινδονησίας, την Τζακάρτα (η οποία φιλοξενεί τους Αγώνες για πρώτη φορά από το 1962) και το Πάλεμπανγκ, που είναι η πρωτεύουσα της Νότιας Σουμάτρας. Οι Αγώνες πραγματοποιήθηκαν στο εσωτερικό και στα περίχωρα των δυο πόλεων, μεταξύ των οποίων στο Μπαντούνγκ και στις επαρχίες της Δυτικής Ιάβας και Μπάντεν. Οι τελετές έναρξης και λήξης των Αγώνων πραγματοποιήθηκαν στο στάδιο Γκελόρα Μπουνγκ Κάρνο στην Τζακάρτα.

Επιπλέον, για πρώτη φορά, το eSports και το πόλο κανόε διαγωνίστηκαν ως αθλήματα. Το eSports αναμένεται να γίνει ένα άθλημα μεταλλίων στους Ασιατικούς Αγώνες του 2022 που θα πραγματοποιηθούν στο Χανγκτσόου της Κίνας.
Χένρι Σόμερσετ, 6ος δούκας του Μπωφόρ

Ο Χένρι Σόμερσετ, 6ος δούκας του Μπωφόρ (22 Δεκεμβρίου 1766 - 23 Νοεμβρίου 1835), 6ος Δούκας του Μπωφόρ ήταν μεγαλύτερος γιος και διάδοχος του Χένρι Σόμερσετ, 5ου δούκα του Μπωφόρ και της Ελισάβετ Μποσκγουεν. Έγινε μαρκήσιος του Γούστερ από την γέννηση του μέχρι την ημέρα που διαδέχθηκε τον πατέρα του στο δουκάτο (1803). Έκανε εγγραφή στην Σχολή του Ουεστμίνστερ στην Οξφόρδη και αποφοίτησε από το Κολέγιο Τρίνιτι της Οξφόρδης με "Μάστερ των Τεχνών" (28 Ιουνίου 1786). Ο Γούστερ έγινε μέλος του Κοινοβουλίου για το Μόνμουθ (1788 - 1790), για το Μπρίστολ (1790 - 1796) και για το Γκλόστερσαιρ (1796 - 1803) στην συνέχεια διαδέχθηκε τον πατέρα του στην "Βουλή των Λόρδων". Διορίστηκε Υπολοχαγός του Μονμουθσάιρ, υπολοχαγός του Μπρέκνοκσαιρ (1803) και Υπολοχαγός του Γκλόστερσαιρ από το 1810 μέχρι τον θάνατο του (1835). Έφερε το στέμμα της βασίλισσας στην στέψη του Γουλιέλμου Δ΄ του Ηνωμένου Βασιλείου και της Αδελαΐδας της Σαξονίας-Μάινινγκεν (8 Σεπτεμβρίου 1831). Διορίστηκε "Κοντόσταυλος του κάστρου του Μπράιαβιλ", "Φύλακας του κάστρου του Ντίν" (1812) και "Υψηλός Στιούαρτ του Μπρίστολ" (1834), κράτησε όλα τα αξιώματα μέχρι τον θάνατο του. Χρίστηκε ιππότης και έγινε μέλος του Τάγματος της Περικνημίδας (17 Ιανουαρίου 1805) και εγκαταστάθηκε στις 23 Απριλίου, δεν υπήρχε στέψη κανενός νέου μέλους από το 1801 και υπήρχαν επτά κενές θέσεις.
Η Κατάρα του Φρανκενστάιν

Η Κατάρα του Φρανκενστάιν (αγγλικά: The Curse of Frankestein), είναι μια ταινία τρόμου Βρετανικής παραγωγής του 1957 σε σκηνοθεσία Τέρενς Φίσερ και πρωταγωνιστούν οι Πίτερ Κάσινγκ, Κρίστοφερ Λι και ο Ρόμπερτ Ούρκουχαρτ.

Βασισμένη στο βιβλίο της Μαίρη Σέλλευ "Φρανκενστάιν", η ταινία είναι μια παραγωγή της Hammer productions και είναι η πρώτη της κινηματογραφικής σειράς Φρανκενστάιν.
Ντέιβιντ Μπέιτσον

Ο Ντέιβιντ Μπέιτσον (, γεννημένος 16 Απριλίου 1960) είναι Άγγλος ηθοποιός, ηθοποιός φωνής και κωμικός. Είναι γνωστός για την παροχή φωνής στον Πράκτορα 47, πρωταγωνιστή της σειράς παιχνιδιών "Hitman" της IO Interactive.
Τερράλμπα

Η Τερράλμπα είναι Δήμος και πρώην Λατινική Καθολική επισκοπή της Ιταλικής επαρχίας του Οριστάνο στην Περιφέρεια Σαρδηνία στην Ιταλία. Ο πληθυσμός της πόλης είναι 10.201 κάτοικοι και η πυκνότητα του πληθυσμού 200 κάτοικοι ανά τετραγωνικό χιλιόμετρο (30 Νοεμβρίου 2017). Βρίσκεται περίπου 70 χιλιόμετρα βορειοδυτικά από την πρωτεύουσα της Σαρδηνίας Κάλιαρι και 20 χιλιόμετρα νότια από την πρωτεύουσα της επαρχίας Οριστάνο.
Στραντβάλεν

Το Στραντβάλεν () είναι στάδιο πολλαπλών χρήσεων, στο Χέλεβικ της Σουηδίας. Σήμερα, χρησιμοποιείται κυρίως για ποδοσφαιρικούς αγώνες και η έδρα της Μιάλμπι. Το στάδιο έχει χωρητικότητα 7,000 θεατών και χτίστηκε το 1953.
Μπόζα

Η Μπόζα είναι Δήμος της Ιταλικής επαρχίας του Οριστάνο στην Περιφέρεια Σαρδηνία στην Ιταλία, αποσπάστηκε από την Επαρχία του Νουόρο τον Μάιο του 2005. Η Μπόζα βρίσκεται περίπου στα δύο τρίτα του δρόμου στην δυτική παραλιακή ακτή της Σαρδηνίας, σε έναν μικρό λόφο περίπου 3 χιλιόμετρα εσωτερικά, στην όχθη του ποταμού Τέμο. Η πόλη διατηρούσε για πολλά χρόνια έναν πληθυσμό 8.000 κατοίκων αλλά ο αστικός της χαρακτήρας είναι διαφοροποιημένος σε σχέση με άλλες πόλεις στην Σαρδηνία. Τον σημαντικότερο ρόλο στην οικονομία της πόλης έχει η γεωργία και η αλιεία χάρη στην κοιλάδα του ποταμού κοντά στην ακτή που περιβάλλεται από λόφους και οροπέδια. 

Η περιοχή κατοικείται από τους προιστορικούς χρόνους όπως επιβεβαιώνεται από την παρουσία πολλών Νουράγκι στην περιοχή, ιδρύθηκε μάλλον από Φοίνικες αλλά δεν υπάρχουν πηγές για τον αρχικό οικισμό. Η σημερινή πόλη της Μπόζα που ιδρύθηκε από την Οικογένεια Μαλασπίνα (1112) βρίσκεται σε απόσταση περίπου δυόμιση χιλιόμετρα από την αρχαία πόλη. Τον Μεσαίωνα ήταν επαρχιακή πρωτεύουσα και ανήκε στην Δικαιοδοσία του Λογκουντόρο, μετά την κατασκευή του κάστρου από τους Μαλασπίνα ο περισσότερος πληθυσμός μετακινήθηκε από τις ακτές στους λόφους. Παρέμεινε στην Οικογένεια Μαλασπίνα μέχρι τον 14ο αιώνα, στην συνέχεια την κατέλαβε ο Οίκος της Αραγωνίας και κυβερνήθηκε από τους Ισπανούς. Για σύντομο χρονικό διάστημα ανήκε στο Βασίλειο της Αρμπορέα που προήλθε από την Δικαιοδοσία της Αρμπορέας.